DELTA ซื้อขายพาร์ใหม่พรุ่งนี้! เทรดราคา 74.80 บ.
DELTA เตรียมเทรดพาร์ใหม่ 0.10 บาท จากเดิม 10 บาท พรุ่งนี้ (28 เม.ย.66) เป็นวันแรก โบรกชี้มีโอกาสรีบาวด์สูง เคาะเป้า 75 บาท แนะผู้ถือหุ้นเดิมขายทำกำไร ก่อนรอรับที่ 70 บาท
DELTA เตรียมเทรดพาร์ใหม่ 0.10 บาท พรุ่งนี้ (28 เม.ย.66) เป็นวันแรก! โบรกชี้โอกาสรีบาวด์ เคาะเป้า 75 บาท
27 เม.ย. 2566

ผู้สื่อข่าวรายงานว่า ในวันพรุ่งนี้ (28 เม.ย.66) หุ้นบริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ซื้อขายด้วยมูลค่าที่ตราไว้ (พาร์) ใหม่ที่หุ้นละ 0.10 บาท จากเดิม 10 บาท เป็นครั้งแรก ขณะที่ราคาหุ้น DELTA ปิดวันนี้ (27 เม.ย.66) ที่ระดับ 748 บาท ลดลง 148 บาท หรือ 16.52% ซึ่งหากเทียบเป็นราคาพาร์ใหม่จะอยู่ที่ 74.80 บาท ซึ่งจะเป็นราคาที่กำหนดเปิดเทรดใหม่เริ่มวันที่ 28 เม.ย. 666
ด้านนายนภนต์ ใจแสน นักวิเคราะห์ บริษัทหลักทรัพย์ บัวหลวง จำกัด (มหาชน) คาดว่า ราคาหุ้น DELTA หลังแตกพาร์ใหม่ มีโอกาสรีบาวด์ค่อนข้างสูง หลังจากวันนี้ปรับตัวลดลงค่อนข้างมาก ซึ่งหากรีบาวนด์ ผู้ที่ถือหุ้นอยู่ถือว่าเป็นจุดขายทำกำไร และไปรอรับบริเวณราคา 70 บาทอีกครั้ง อย่างไรก็ตามราคาเป้าหมายยังคงแนะนำที่ราคา 75 บาท/หุ้น